CELEX: 62015CA0280
Language: lv
Date: 2016-06-22 00:00:00
Title: Lieta C-280/15: Tiesas (septītā palāta) 2016. gada 22. jūnija spriedums (Harju Maakohus (Igaunija) lūgums sniegt prejudiciālu nolēmumu) – Irina Nikolajeva/Multi Protect OÜ Lūgums sniegt prejudiciālu nolēmumu — Eiropas Savienības preču zīme — Regula (EK) Nr. 207/2009 — 9. panta 3. punkts un 102. panta 1. punkts — Eiropas Savienības preču zīmju tiesas pienākums izdot rīkojumu, ar kuru trešajai personai tiek aizliegts turpināt pārkāpumus — Lūguma izdot šādu rīkojumu neesamība — Jēdziens “īpaši iemesli” šāda aizlieguma neizdošanai — Jēdziens “atbilstoša kompensācija” par nodarījumiem, kas veikti pēc Eiropas Savienības preču zīmes reģistrācijas pieteikuma publikācijas un pirms šīs preču zīmes reģistrācijas publikācijas

29.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 314/6
            
         Tiesas (septītā palāta) 2016. gada 22. jūnija spriedums (Harju Maakohus (Igaunija) lūgums sniegt prejudiciālu nolēmumu) – Irina Nikolajeva/Multi Protect OÜ
   
   (Lieta C-280/15) (1)
   
   (Lūgums sniegt prejudiciālu nolēmumu - Eiropas Savienības preču zīme - Regula (EK) Nr. 207/2009 - 9. panta 3. punkts un 102. panta 1. punkts - Eiropas Savienības preču zīmju tiesas pienākums izdot rīkojumu, ar kuru trešajai personai tiek aizliegts turpināt pārkāpumus - Lūguma izdot šādu rīkojumu neesamība - Jēdziens “īpaši iemesli” šāda aizlieguma neizdošanai - Jēdziens “atbilstoša kompensācija” par nodarījumiem, kas veikti pēc Eiropas Savienības preču zīmes reģistrācijas pieteikuma publikācijas un pirms šīs preču zīmes reģistrācijas publikācijas)
   (2016/C 314/09)
   Tiesvedības valoda – igauņu
   
      Iesniedzējtiesa
   
   
      Harju Maakohus
   
   
      Pamatlietas puses
   
   
      Prasītāja: Irina Nikolajeva
   
   
      Atbildētāja: Multi Protect OÜ
   
   
      Rezolutīvā daļa:
   
   
               1)
            
            
               Padomes 2009. gada 26. februāra Regulas (EK) Nr. 207/2009 par Eiropas Savienības preču zīmi 102. panta 1. punkts ir jāinterpretē tādējādi, ka ar to ES preču zīmju tiesai nav liegts, piemērojot zināmus valsts procesuālo tiesību principus, atturēties izdot rīkojumu, ar ko trešajai personai tiek aizliegta pārkāpuma darbību turpināšana, tāpēc ka konkrētās preču zīmes īpašnieks nav šai tiesai iesniedzis attiecīgu lūgumu;
            
         
               2)
            
            
               Regulas Nr. 207/2009 9. panta 3. punkta otrais teikums ir jāinterpretē tādējādi, ka ar to ES preču zīmes īpašniekam tiek liegta iespēja pieprasīt kompensāciju par trešo personu nodarījumiem pirms preču zīmes reģistrācijas pieteikuma publikācijas brīža. Attiecībā uz trešo personu veiktiem nodarījumiem laikposmā pēc attiecīgās preču zīmes reģistrācijas pieteikuma publikācijas brīža, bet pirms tās reģistrācijas publikācijas ar šajā tiesību normā ietverto jēdzienu “atbilstoša kompensācija” ir jāsaprot tās peļņas atgūšana, ko trešās personas ir faktiski guvušas no šīs preču zīmes izmantošanas minētajā laikposmā. No šī jēdziena “atbilstoša kompensācija” savukārt ir izslēgta lielāka apmēra kaitējuma atlīdzība par minētās preču zīmes īpašniekam iespējami nodarīto kaitējumu, tostarp attiecīgā gadījumā – morālo kaitējumu.
            
         
      (1)  OV C 262, 10.8.2015.